
U   I M E   R E P U B L I K E   H R V A T S K E

P R E S U D A

      Visoki prekršajni sud Republike Hrvatske u vijeću sastavljenom od sutkinje Karmen Novak-Hrgović kao predsjednice vijeća, te Davorka Kučana i Anđe Ćorluka, kao članica vijeća, uz sudjelovanje Mirne Prišlin u svojstvu sudske savjetnice kao zapisničarke, u prekršajnom postupku protiv okrivljenika Željka Evića, zbog prekršaja iz članka 199. stavka 8. i dr. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) rješavajući o žalbi okrivljenika, protiv presude Općinskog suda u Novom Zagrebu od 16. veljače 2025., poslovni broj: Pp-658/2025-4, na sjednici vijeća održanoj 28. travnja 2026.

 p r e s u d i o  j e

[bookmark: _Hlk214867823][bookmark: _Hlk224547301][bookmark: _Hlk207193980][bookmark: _Hlk214867684][bookmark: _Hlk227320879]I.  Prihvaćanjem žalbe okrivljenika Tomislava Rogića te  se preinačuje  pobijana presuda u odluci o kazni, tako da se okrivljeniku Tomislavu Rogiću za prekršaje činjenično opisane u izreci prvostupanjske presude, pravno označen kao prekršaj iz čl. 199. st. 8., Zakona o sigurnosti prometa na cestama, određuje plaćanje izrečene ukupne novčane kazne pobijanom presudom u iznosu od 2.060,36 (dvijetisućešezdeseteuraitridesetšestcenti) eura u 6 (šest) jednakih mjesečnih obroka, s tim da se okrivljenik obvezuje prvi obrok u iznosu od 349,39 (tristočetrdesetdeveteuraitridesetdevetcenti) eura platiti u roku 15 (petnaest) dana od dana dostave ove presude, a preostalih 5 (pet) obroka od po 349,39 (tristočetrdesetdeveteuraitridesetdevetcenti) eura platiti u jednakim razmacima od mjesec dana od uplate prethodne rate. Ako okrivljenik u vremenu od 6 (šest) mjeseci plati dvije trećine izrečene kazne, novčana kazna smatrat će se plaćenom u cjelini (čl. 152. st. 3. Prekršajnog zakona).

II.  Na temelju čl. 138. st. 2. toč. 3c. Prekršajnog zakona („Narodne novine“
broj 107/07., 39/13., 157/13., 110/15., 70/17. i 118/18.) okrivljenik Tomislav Rogić se obvezuje naknaditi troškove žalbenog postupka u paušalnom iznosu od 50,00 (pedeset) eura u roku od 90 dana od dana dostave ove presude.

Obrazloženje

1. Uvodno citiranom prvostupanjskom presudom Općinskog suda u Novom Zagrebu okrivljenik Tomislav Rogić proglašen je krivim da je, na način činjenično opisan u izreci počinio prekršaje iz čl. 199. st. 8., Zakona o sigurnosti prometa na cestama, te mu je, izrečena novčana kazna u iznosu od 2.100,00 eura, umanjena za novčani ekvivalent vremenskog razdoblja koje je okrivljenik proveo u zadržavanju tako da mu preostaje za platiti 2.060,36 eura koju je dužan platiti u roku od 90 dana od pravomoćnosti presude uz mogućnost plaćanja dvije trećine izrečene novčane kazne. 

1.1. Istom presudom okrivljenik je obvezan naknaditi troškove prekršajnog postupka u iznosu od 111,00 eura te mu je izrečena zaštitna mjera zabrane upravljanja motornim vozilom B kategorije u trajanju od 6 mjeseci u koju se uračunava vrijeme trajanja mjere opreza. 

2. Protiv navedene presude, okrivljenik je podnio žalbu zbog izrečene novčane kazne s prijedlogom da se ista smanji ili odobri plaćanje na rate.

3. Žalba je osnovana. 

4. Rješavajući predmet te ispitujući prvostupanjsku presudu sukladno odredbe članka 202. stavka 1. Prekršajnog zakona (NN 107/07., 39/13., 157/13., 110/15., 70/17., 118/18. i 114/22.) po službenoj dužnosti, vijeće Visokog prekršajnog suda Republike Hrvatske  je utvrdilo da pobijanom presudom nisu počinjene bitne povrede odredba prekršajnog postupka iz članka 195. stavka 1. točaka 6., 7., 9. i 10. tog Zakona, da nisu povrijeđene odredbe materijalnog prekršajnog prava na štetu okrivljenika te da u predmetu nije nastupila zastara prekršajnog progona.

5. Rješavajući predmet i ispitujući pobijanu presudu u  dijelu u kojem se pobija žalbom, odnosno odluku o kazni, ovaj Sud je prihvaćajući razloge okrivljenika navedene u žalbi i s obzirom na visinu novčane kazne na temelju čl. 33. st. 10. Prekršajnog zakona dopustio okrivljeniku plaćanje novčane kazne u 6 mjesečnih obroka (najveći mogući broj rata propisan zakonom), s tim da se okrivljenik obvezuje prvi obrok platiti u roku 15 (petnaest) dana od dana dostave ove presude, a preostalih 5 (pet) obroka platiti u jednakim razmacima od mjesec dana od uplate prethodne rate. Osim toga, ako okrivljenik u roku do 6 mjeseci od primitka ove presude plati dvije trećine novčane kazne izrečene pobijanom presudom, novčana kazna smatrati će se plaćenom u cjelini (čl. 152. st. 3. Prekršajnog zakona). 

6. Zbog navedenog trebalo je na temelju odredbe čl. 207. Prekršajnog zakona preinačiti prvostupanjsku presudu u odnosu na odluku o kazni, kao što je odlučeno u toč. I. izreke ove presude.

7. Troškovi žalbenog postupka temelje se na odredbi čl. 138. st. 2. toč. 3.c Prekršajnog zakona, koji propisuje da troškovi prekršajnog postupka obuhvaćaju paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena prekršajna odgovornost okrivljenika, ako je odlučivao o žalbi tužitelja i okrivljenika ili samo o žalbi okrivljenika. Stoga je paušalni iznos tog postupka odmjeren u okvirima određenim Rješenjem o određivanju paušalnog iznosa za troškove prekršajnog postupka (NN 18/13.), s obzirom na složenost i trajanje tog postupka.  



8. Zbog izloženih razloga trebalo je riješiti kao u izreci.

U Zagrebu, 28. travnja 2026.


 Zapisničar:                                                                         Predsjednica vijeća:
			                                                                   
Mirna Prišlin, v. r.                                                                Karmen Novak-Hrgović, v.r.


Presuda se dostavlja Općinskom sudu u Novom Zagrebu u 3 otpravka: za spis, okrivljeniku, ovlaštenom tužitelju


Za točnost otpravka – ovlašteni službenik
Upraviteljica zajedničke sudske pisarnice:

                                                           Edita Vrkljan

